Markas Ageng Perserikatan Bangsa-Bangsa

Markas Ageng Perserikatan Bangsa-Bangsa (PBB) magenah ring tanah majimbar  ring lingkungan Turtle Bay ring Midtown Manhattan ring Kota New York. Mawatesan sareng First Avenue ring sisi kauh, Marga ka-42 ring sisi kelod, Marga ka-48 ring sisi kalér, saha Tukad East ring sisi kangin. Puput kawangun duk warsa 1952, kompléks niki madaging makudang-kudang wangunan, ring sajeroning Sékrétariat, Konferénsi, lan Majelis Umum, saha Perpustakaan Dag Hammarskjöld. Kompléks niki karancang olih déwan arsiték sané kamanggalain olih Wallace Harrison lan kawangun olih firma arsitéktur Harrison & Abramovitz, sareng proyék untat sané kalimbakang olih Oscar Niemeyer miwah Le Corbusier. Paistilah Turtle Bay ketah-kapah kaanggén dados métonim antuk markas ageng PBB utawi antuk PBB sacara jangkep.